স্পোর্টস ডেস্ক : ক্রিস্টিয়ানো রোনালদোকে বিক্রির পর আক্রমণভাগের শক্তি বাড়াতে প্রথম গুরুত্বপূর্ণ চুক্তি করেছে রিয়াল মাদ্রিদ। লিওঁ থেকে ফিরিয়ে এনেছে স্প্যানিশ ফরোয়ার্ড মারিয়ানো দিয়াসকে। এক বছর আগে ৮০ লাখ ইউরোতে মাদ্রিদ ছেড়ে লিওঁতে যোগ দেন দিয়াস। পাঁচ বছরের চুক্তিতে তাকে সান্তিয়াগো বের্নাবেউয়ে ফেরাতে ৩ কোটি ৬০লাখ ইউরো খরচ করতে হচ্ছে রিয়ালকে। লিগ ওয়ানে প্রথম মওসুমটা খারাপ কাটেনি দিয়াসের। ২০১৭-১৮ মওসুমে লিওঁর হয়ে করেন ১৮ গোল। চলতি মওসুমে ২৫ বছর বয়সী এই ফরোয়ার্ডকে দলে টানতে আগ্রহী ছিল আরেক স্প্যানিশ ক্লাব সেভিয়াও।